FC Barcelona

FC Barcelona er knattspyrnufélag í Barselóna, Katalóníu, Spáni. Leikvangur FC Barcelona er Camp Nou, eða Nývangur uppá íslensku. Hann tekur rúma 99 þúsund manns sæti. FC Barcelona hefur  sögulegt gildi, gagnvart héraðinu Katalónu og krafa er gerð til þess að katalóníska sé töluð af öllum leikmönnum liðsins. 
200px|thumbnail|Camp Nou stadion, sem tekur rúma 99.786 áhorfendur í sæti

Félagið hefur þá sérstöðu, að það er rekið á fjármagni stuðningsmanna liðsins. Unthinkable? Supporter-owned football clubs Áður en félagið fékk merki UNICEF á búninga félagins, hafði það aldrei haft auglýsingar á búningum sínum. Samningurinn við UNICEF er líka nokkuð sérstakur, því UNICEF er borgað fyrir að hafa auglýsinguna á búningnum, en venjulega er hinn hátturinn hafður á. Manchester United og FC Barcelona styrkja UNICEF

 Leikmenn 
 Leikmannahópur 
2025–26 20.11 2025





 Saga 
 Stofnun (1899–1922) 
FC Barcelona var stofnað þann 22. október 1899, þegar Joan Gamper setti auglýsingu í bæjarblaðið Los Deportes um að stofna knattspyrnulið. 1902 vann Barcelona fyrsta bikar sinn, Copa Macaya fyrir að vera besta knattspyrnulið Katalóníu.Ball, Phil p. 89.

14. mars 1909 færði liðið sig í leikvanginn Camp de la Industria sem gat tekið við 8.000 manns. Á sama tímabili breytti félagið opinberu tungumáli sínu frá spænsku yfir á katalónsku og varð síðar mikilvægt tákn Katalóníu.List of cup finals

 Stjórnartímabil Rivera (1923–1957) 
Þann 14. júní 1925 fór hreyfing sem var á móti stjórn Primo de Rivera konungsfjölskyldunnar og söng þjóðsöng Spánverja á leikvangi Barcelona. Hreyfingunni var refsað með því að loka leikvanginum og eigandi félagsins var þvingaður til að segja af sér.Burns, Jimmy. pp. 111–112. 3. Júlí 1927 keppti félagið gegn Spænska landsliðinu. Leikurinn hófst eftir að boltanum hafði verið sleppt úr flugvél.History part II  FC Barcelona

Spænska borgarastyrjöldin hófst árið 1936 og leikmenn frá Barcelona og Athletic Bilbao börðust gegn uppgangi hersins. Ball, Phil. pp. 116–117. 6. ágúst myrtu hermenn forseta félagsins, Josep Sunyol sem var jafnframt talsmaður sjálfstæðisflokks borgarinnar. Hans er minnst sem píslarvotts og atvikið skiptir miklu í sögu FC Barcelona og sjálfstæðisbaráttu Katalóníu.Raguer, Hilari. pp. 232–233.

16. mars 1938 varð Barselóna fyrir loftárásum frá ítalska hernum í uppgangi fasismans í álfunni. Félaginu var skipað að breyta nafni sínu í Club de Fútbol Barcelona og að fjarlægja fána Katalóníu úr merki sínu.
1952 vann félagið fimm mismunandi bikara; spænsku úrvalsdeildina, deildarbikarinn, Latin Cup, Copa Eva Durante og Copa Martini Rossi.
 Club de Fútbol Barcelona (1957-1978) 
Velgengninni frá 1952 var fylgt eftir árið 1959 þegar liðið vann tvennu og árið 1961 varð það fyrsta félagið til að sigra Real Madrid í Evrópukeppninni.European Champions Cup Þegar að valdatímabili Franco lauk árið 1974 skipti félagið aftur yfir í sitt gamla nafn.The crest  FC Barcelona

 Stöðugleikaárin (1978-2000) 
Frá 1978 hefur forseti Barselóna verið valinn af meðlimum félagsins og þessi ákvörðun er tengd lýðræðisvæðingu Spánar árið 1974 eftir einræði Franco. Ári síðar, 20. október 1979, var uppeldistarf félagsins eflt á sveitasetrinu La Masia."La Masia, como un laboratorio"  (spænska) La Masia var fyrir þennan tíma höfuðstöðvar félagsins. Josep Lluís Núñez var forseti félagsins í 22 ár. Hann leyfði leikmönnum eins og Diego Maradona, Romário og Ronaldo að yfirgefa félagið í stað þess að fara að kröfum þeirra. Núñez var ásakaður um einræðistilburði og kom til mótmæla gegn honum.

Árið 1988 setti Johan Cruyff saman hið svokallaða draumalið félagsins. Í liðinu voru Pep Guardiola, José Mari Bakero, Txiki Begiristain, Ronald Koeman, Michael Laudrup, Romario og Hristo Stoichkov.Ball, Phil. pp. 106–107. Barselóna vann úrvalsdeildina fjórum sinnum í röð með þessu liði frá 1991 til 1994.Hounours FC Barcelona
En frá 1960 til 1990 hafði liðið einungis unnið tvo La Liga titla.

2000-2012 Tíð þjálfaraskipti og árangur Guardiola
Í byrjun nýrrar aldar gekk liðinu ekki nægilega vel og oft var skipt um þjálfara. Brasilíski Ronaldinho hleypti lífi í liðið ásamt öðrum alþjóðlegum leikmönnum eins og Deco, Henrik Larsson, Samuel Eto'o, Rafael Márquez og Edgar Davids. Heimamenn eins og Carles Puyol, Andrés Iniesta, Xavi og Víctor Valdés voru einnig stór þáttur í upprisu liðsins. Liðið vann La Liga og Supercopa de España tímabilin 2004–05 og 2005–06 þegar Frank Rijkaard var stjórinn. Næstu tímabil gengu ekki svo vel og var Rijkaard látinn taka pokann sinn. Ný stjarna var farin að láta að sér kveða; Lionel Messi.

Pep Guardiola fyrrum leikmaður félagsins var þjálfari liðsins frá 2008–2012. Spil með tíðar sendingar, þ.e. tiki-taka-bolti var áberandi með Xavi, Andrés Iniesta og Lionel Messi í aðalhlutverki. Thierry Henry og Eiður Smári Guðjohnsen (2006-2009) voru meðal sóknarmanna. Varnarjaxlinn Gerard Piqué hóf ferill sinn með liðinu 2008 og  var hryggjarstykkið í vörninni í 14 ár.

Barcelona vann 2008–09 tímabilið í La Liga og burstaði meðal annars Real Madrid 2-6 og 5-0 árið eftir. Guardiola vann einnig næstu tvö tímabil á Spáni og einnig ýmsa bikartitla. Messi, Iniesta og Xavi voru í efstu þremur sætunum fyrir gullknöttinn 2010. Árið 2011 vann Barcelona Manchester United í Champions League 3–1 á Wembley. Guardiola vann 14 bikara á tíma sínum með klúbbnum.

2012-2021 Messi lætur að sér kveða
Tímabilið 2012-13 skoraði Messi 46 mörk í La Liga og Barcelona voru krýndir meistarar í 22. sinn þegar 4 umferðir voru eftir. En það tapaði í tveimur undanúrslitum stórkeppna; Copa del Rey (fyrir Real) og Meistaradeildarinnar (fyrir Bayern).

Árið 2014 kom Luis Suárez frá Liverpool FC. Við það myndaðist skætt sóknartríó: Messi, Suárez og hinn brasilíski Neymar, kallað MSN.
2014-2015 vann Barcelona þrefalt: La Liga, Copa del Rey og Champions League, MSN-tríóið skoraði alls 122 mörk í öllum keppnum sem var met. 

Í apríl 2016 sló Barcelona met þegar það fór í gegnum 39 leiki ótapaða. En að lokum tapaði liðið fyrir Real Madrid. Liðið sló það 2018 þegar það tapaði ekki í 43 leikjum. MSN slógu líka eigið met og skoruðu 131 mark í öllum keppnum 2015-2016. Í Meistaradeildinni 2016–17 átti Barcelona allsvakalega endurkomu þegar liðið, sem hafði tapað 4-0 gegn Paris Saint-Germain, vann það 6–1 (alls 6–5).

Barcelona vann sinn 26. titil á Spáni 2018-2019. En í meistaradeildinni tapaði liðið fyrir Liverpool sem átti 4-0 endurkomu á Anfield en Barcelona vann 3-0 í fyrri leiknum. Árið eftir var liðið niðurlægt 2–8 af Bayern München í sömu keppni. 

Josep Maria Bartomeu, forseti félagsins sagði af sér haustið 2020 en hann hafði m.a. eldað grátt silfur við Messi sem íhugaði að rifta samning sínum við félagið. Frestun tímabils var vegna Covid-19 og var sá skilningur Bartomeu að samningur Messi lengdist en Messi taldi hann hafa runnið út eftir sumarið. Svo fór að Messi hélt kyrru en hann vildi ekki fara í málaferli við félagið.

Ronald Koeman fyrrum leikmaður félagsins, tók við félaginu 2020. Hann vann sinn fyrsta titil, Copa del Rey vorið 2021, þegar Barcelona vann Atletico Bilbao 4-0. Messi var með tvennu í leiknum.

Fjárhagslegt hrun og enduruppbygging frá 2021 
Svo fór loks að Barcelona tókst ekki að halda í Messi vegna slaks fjárhags félagsins og reglna La Liga, síðsumars 2021. Félagið þurfti einnig að lána Antoine Griezmann til Atletico Madrid. Leikmenn eins og Gerard Piqué tóku á sig launalækkun. Skuldir félagsins voru orðnar 1,35 milljón evrur staðfesti forseti þess Joan Laporta. Hann gagnrýndi fyrrum forseta félagsins Josep Bartomeu fyrir ósannindi og skort á gagnsæi. 'The financial and economic situation is dramatic and very worrying' fcbarcelona.com, sótt 1. sept. 2021 

Nýir leikmenn voru komnir eins og Memphis Depay og Sergio Agüero. Koeman var rekinn um haustið 2021 eftir slakt gengi liðsins. Við tók Xavi, fyrrum leikmaður liðsins (1998-2015). Í byrjun árs var ljóst að Agüero gat ekki haldið áfram vegna hjartavandamála og lagði hann skóna á hilluna. Liðið sótti þá sóknarmennina Ferran Torres, Adama Traoré og Pierre-Emerick Aubameyang. Barcelona náði 2. sæti tímabilið 2021-2022 í deildinni þrátt fyrir að vera með lægsta stigafjölda sinn í deildinni síðan 2008.BBC News - Barcelona 0-2 Villarreal: Barca end on lowest La Liga points haul since 2008BBC, sótt 23. maí 2022

Fyrir tímabilið 2022-2023 styrkti Barcelona svo enn sóknarlínuna með kaupum á Raphinha frá Leeds United og pólska markahróknum Robert Lewandowski. Barcelona vann deildina og varð Lewandowski markakóngur. Ungar stjörnur eins og Gavi og Pedri fóru mikinn á miðjunni í leik liðsins.

Sumarið 2024 var Xavi sagt upp og Þjóðverjinn Hansi Flick tók við. Hann vann deildina og konungsbikarinn sitt fyrsta tímabil.

 Titlar 
 Innanlands 
 La Liga: (28) 
 1929, 1945, 1948, 1949, 1952, 1953, 1959, 1960, 1974, 1985, 1991, 1992, 1993, 1994, 1998, 1999, 2005, 2006, 2009, 2010, 2011, 2013, 2015, 2016, 2018, 2019, 2023, 2025

 Copa del Rey: (32)
 1910, 1912, 1913, 1920, 1922, 1925, 1926, 1928, 1942, 1951, 1952, 1953, 1957, 1959, 1963, 1968, 1971, 1978, 1981, 1983, 1988, 1990, 1997, 1998, 2009, 2012, 2015, 2016, 2017, 2018, 2021, 2025

 Spænski ofurbikarinn: (16) 
 1983, 1991, 1992, 1994, 1996, 2005, 2006, 2009, 2010, 2011, 2013, 2016, 2018, 2023, 2025, 2026
 Spænski deildabikarinn: (2) 1982, 1986

 Alþjóðlegir titlar  
 Meistaradeild Evrópu: (5) 1991/92, 2005/06, 2008/09, 2010/11, 2014/15

 Meistarar meistaranna: (4)
 1979, 1982, 1989, 1997

 Evrópski ofurbikarinn: (5) 
 1991/92, 1997, 2009, 2011, 2015

 Borgakeppni Evrópu: (3) 
 1958, 1960, 1966

 Evrópukeppni bikarhafa: (4) 
 1979, 1982 1989, 1997

 HM félagsliða: (3)
 2009, 2011, 2015

 Pequeña Copa del Mundo: (1) 1957

 Forsetar 
 Walter Wild (1899–1901)
 Bartomeu Terradas (1901–1902)
 Paul Hass (1902–1903)
 Arthur Witty (1903–1905)
 Josep Soler (1905–1906)
 Juli Marial (1906–1908)
 Vicenç Reig (1908)
 Hans Gamper (1908–1909)
 Otto Gmelin (1909–1910) 
 Hans Gamper (1910–1913)
 Francesc Moxo (1913–1914)
 Alvar Presta (1914)
 Joaquim Peris de Vargas (1914–1915)
 Rafael Llopart (1915–1916)
 Gaspar Rosés (1916–1917)
 Hans Gamper (1917–1919)
 Ricard Graells (1919–1920)
 Gaspar Rosés (1920–1921)
 Hans Gamper (1921–1923)
 Eric Cardona (1923–1924) 
 Hans Gamper (1924–1925)
 Arcadi Balaguer (1925–1929) 
 Tomás Rosés (1929–1930) 
 Gaspar Rosés (1930–1931)
 Antoni Oliver (1931)
 Joan Coma (1931–1934)
 Esteve Sala (1934–1935)
 Josep Sunyol (1935–1936)
 Komité (1936–1939)
 Joan Soler (1939–1940)
 Enrique Piñeyro Queralt (1940–1942)
 Josep Vidal-Ribas (1942) 
 Enrique Piñeyro Queralt (1942–1943)
 Josep Antoni Albert (1943) 
 Josep Vendrell (1943–1946)
 Agustí Montal Galobart (1946–1952)
 Enric Martí Carreto (1952–1953)
 Francesc Miró-Sans (1953–1961) 
 Enric Llaudet (1961–1968)
 Narcís de Carreras (1968–1969) 
 Agustí Montal Costa (1969–1977)
 Josep Lluís Núñez (1978–2000)
 Joan Gaspart (2000–2003)
 Enric Reyna (2003)
 Joan Laporta (2003–2010)
 Sandro Rosell (2010-2014)
 Josep Maria Bartomeu (2014-2020)
 Joan Laporta (2021-)

Tölfræði
Uppfært 6/6 2023
Markahæstu menn
SætiLeikmadurMörkÁr1. Lionel Messi6722004-20212. César Rodríguez2321942-19553. Luis Suárez1982014-20204. László Kubala1941950-19615. Josep Samitier1841919-10326. Josep Escolà1671934-19497. Paulino Alcántara1431912-19278. Samuel Eto'o1302004-20099. Rivaldo1301997-200210. Mariano Martín1281940-1948

Flestir leikir

SætiLeikmadurStaðaLeikirÁr1. Lionel MessiFW7782004-20212. XaviMF7671998-20153. Sergio BusquetsMF7222008-20234. Andrés IniestaMF6742002-20185. Gerard PiquéDF6162008-20226. Carles PuyolDF5931999-20147. MigueliDF5491973-19898. Víctor ValdésGK5352002-20149. Jordi AlbaDF4592012-202310. Carles RexachMF4491965-1981

Þekktir leikmenn

Landslið Leikmaður Ár Gerard Piqué 2008-2022 Lionel Messi 2004-2021 Diego Maradona 1982-1984 Xavi 1998-2015 Andrés Iniesta 2002-2018 Carles Puyol 1999-2014 Víctor Valdés 2002-2014 Neymar 2013-2017 Ronaldinho 2003-2008 Ronaldo 1996-1997 Rivaldo 1997-2000 Romário 1993-1995 Luis Suárez 2014-2020 Deco 2004-2008 Luis Figo 1995-2000 Samuel Eto'o 2004-2009 Johan Cruyff 1973-1978 Ronald Koeman 1989-1995 Ivan Rakitic 2014-2020 Michael Laudrup 1989-1994 Yaya Toure 2007-2010 Hristo Stoichkov 1990-1998 László Kubala 1951-1961 Gheorghe Hagi 1994-1996 Bernd Schuster 1980-1988 Gary Lineker 1986-1989

Uppeldisstarf La Masia
FC Barcelona hefur lagt mikla áherslu á uppeldisstarf sitt í La Masia, þar hafa margir af bestu leikmönnum heims tekið sín fyrstu skref síðan það hófst árið 1979,"La Masia history".  fcbarcelona.com. Sótt 19. júlí 2015. (enska) í spænska landsliðinu sem vann HM 2018 voru 9 leikmanna liðsins aldir upp í akademíu La Masia.Landsliðsmenn sem ólust upp í La Masia''':
NafnLandsleikir (mörk)LandsliðLionel Andrés Messi142 (71)Xavier Hernández i Creus133 (13)Andrés Iniesta Luján131 (14)Sergio Busquets i Burgos121 (2)Francesc Fàbregas i Soler110 (15)Giovani dos Santos Ramírez106 (19)Gerard Piqué i Bernabeu102 (5)Carles Puyol i Saforcada100 (3)Jordi Alba i Ramos71 (8)Pedro Rodríguez Ledesma65 (17)Sergi Barjuan i Esclusa56 (1)Josep Guardiola i Sala47Jonathan dos Santos Ramírez45 (3)Thiago Alcántara do Nascimento40 (2)Guillermo Amor Martínez37 (4)José Manuel Reina Páez36Albert Ferrer i Llopis36Francisco José Carrasco Hidalgo35 (5)Thiago Motta30 (1)Víctor Valdés i Arribas20Ramon Maria Calderé i Rey18 (7)Luis Javier García Sanz18 (4)Albert Luque i Martos18 (2)Carles Rexach i Cerdà15 (2)Marc Bartra i Aregall14Sergi Roberto Carnicer10 (1)Johan Jordi Cruijff9 (1)Gerard López Segú6 (2)Cristóbal Parralo Aguilera6Javier Moreno Varela5 (1)Iván de la Peña López5Ansu Fati4 (1)Jeffrén Isaac Suárez Bermúdez4Albert Celades i López4Gabriel Garcia de la Torre3Francisco Joaquín Pérez Rufete3Luis Milla Aspas3Rafael Alcântara do Nascimento 2Sergio García de la Fuente2Fernando Navarro Corbacho2Bojan Krkić i Pérez1Gai Yigaal Assulin 1Haruna Babangida1

Heimildir

 Tilvísanir 

Flokkur:Spænsk knattspyrnufélög
Flokkur:Barselóna
Flokkur:stofnað 1899